Document ID: 31990R0969

*****
ΚΑΝΟΝΙΣΜΟΣ (ΕΟΚ) αριθ. 969/90 ΤΗΣ ΕΠΙΤΡΟΠΗΣ
της 18ης Απριλίου 1990
περί καθορισμού των λεπτομερών κανόνων για τη δεύτερη επείγουσα χορήγηση σιτηρών, βοείου κρέατος και βουτύρου στη Ρουμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 456/90 του Συμβουλίου της 22ας Φεβρουαρίου 1990 σχετικά με μια δεύτερη επείγουσα δράση παροχής ορισμένων γεωργικών προϊόντων στη Ρουμανία (1), και ιδίως το άρθρο 4 παράγραφος 2,
τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα των σιτηρών, λόγω της προσχώρησης της Ισπανίας (2), και ιδίως το άρθρο 7, καθώς και τις αντίστοιχες διατάξεις για τα άλλα προϊόντα,
Εκτιμώντας:
ότι πρέπει να προβλεφθεί ότι η χορήγηση στη Ρουμανία των προϊόντων που αναφέρονται στον κανονισμό (ΕΟΚ) αριθ. 456/90 πρέπει να πραγματοποιείται από τους φορείς στους οποίους οι ρουμανικές αρχές αναθέτουν την εντολή ανάληψης των προϊόντων από τη στιγμή εξόδου τους, από τα αποθέματα παρεμβάσεως που ορίζονται από την Επιτροπή·
ότι είναι σκόπιμο να υπαχθούν οι χορηγήσεις αυτές στις διατάξεις του κανονισμού (ΕΟΚ) αριθ. 569/88 της Επιτροπής της 16ης Φεβρουαρίου 1988 για τον καθορισμό των κοινών λεπτομερειών ελέγχου της χρησιμοποιήσεως ή/και του προορισμού των προϊόντων που εισέρχονται από την παρέμβαση (3), όπως τροποποιήθηκε τελευταία από τον κανονισμό (ΕΟΚ) αριθ. 948/90 (4), και να απαιτείται η σύσταση εγγυήσεως προς εξασφάλιση της εξόδου από το τελωνειακό έδαφος της Κοινότητας·
ότι τα προϊόντα αυτά δεν πρέπει να αποτελούν αντικείμενο επιστροφών, νομισματικών εξισωτικών ποσών και εξισωτικών ποσών προσχωρήσεως·
ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός καθορίζει τους λεπτομερείς κανόνες για τη χορήγηση σιτηρών, βοείου κρέατος και βουτύρου που τίθενται στη διάθεση των ρουμανικών αρχών στα πλαίσια του κανονισμού (ΕΟΚ) αριθ. 456/90.
Άρθρο 2
1. Η Επιτροπή ορίζει τις εγκαταστάσεις αποθήκευσης από τις οποίες μπορούν να αποσυρθούν τα προϊόντα.
2. Τα προϊόντα τίθενται στη διάθεση, σύμφωνα με τους όρους που ρυθμίζουν την αφαίρεση από το απόθεμα των εν λόγω προϊόντων, των προσώπων στα οποία οι ρουμανικές αρχές αναθέτουν την εντολή να πραγματοποιήσουν ή να φροντίσουν να πραγματοποιηθεί η μεταφορά των εν λόγω προϊόντων στη Ρουμανία.
3. Η διάθεση πραγματοποιείται:
- με προσκόμιση του πρωτοτύπου της εντολής που αναφέρεται στην παράγραφο 2, και μετά από εξακρίβωση αυτής, και
- μετά από υπογραφή από τον εντολοδόχο πιστοποιητικού αναλήψεως, δεόντως συμπληρωμένου, υπόδειγμα του οποίου εμφαίνεται στο παράρτημα.
Επιπλέον, ο οργανισμός που διαθέτει τα προϊόντα διατηρεί αντίγραφο ή φωτοαντίγραφο της εντολής που προσκομίζεται με την ευκαιρία κάθε ανάληψης.
Άρθρο 3
1. Η παραλαβή του εμπορεύματος υπόκειται στην εκ των προτέρων σύσταση στον οργανισμό παρεμβάσεως του κράτους μέλους στο οποίο διατίθενται τα προϊόντα:
- όσον αφορά τα σιτηρά και το βούτυρο, εγγυήσεως που ισούται με την τιμή αγοράς στην περέμβαση του εν λόγω προϊόντος που εφαρμόζεται τη στιγμή της αφαιρέσεως από το απόθεμα,
- όσον αφορά το βόειο κρέας, εγγυήσεως ίσης με 280 Ecu ανά 100 χιλιόγραμμα.
2. Η χορήγηση των προϊόντων που αναφέρονται στο άρθρο 1 υπάγεται στις διατάξεις του κανονισμού (ΕΟΚ) αριθ. 569/88.
Η εντολή απόσυρσης που αναφέρεται στο άρθρο 3 του κανονισμού (ΕΟΚ) αριθ. 569/88 φέρει την ακόλουθη συμπληρωματική ένδειξη: « Επείγουσα δράση για τη Ρουμανία - Προϊόντα που δεν είναι δυνατόν να αποτελέσουν αντικείμενο επιστροφών, νομισματικών εξισωτικών ποσών ή/και εξισωτικών ποσών προσχώρησης».
3. Η εγγύηση αποδεσμεύεται σύμφωνα με τις διατάξεις του άρθρου 4 και του άρθρου 13 παράγραφος 1 στοιχείο α) του κανονισμού (ΕΟΚ) αριθ. 569/88, το δε άρθρο 18 του λόγω κανονισμού δεν εφαρμόζεται.
Άρθρο 4
Στο παράρτημα Ι του κανονισμού (ΕΟΚ) αριθ. 569/88 «Προϊόντα που προορίζονται για εξαγωγή ως έχουν», προστίθεται το ακόλουθο σημείο καθώς και η σχετική υποσημείωση:
«(62) Κανονισμός (ΕΟΚ) αριθ. 969/90 της Επιτροπής της 18ης Απριλίου 1990 περί καθορισμού λεπτομερών κανόνων για τη δεύτερη επείγουσα χορήγηση σιτηρών, βοείου κρέατος και βουτύρου στη Ρουμανία (62).
(62) ΕΕ L 99 της 19. 4. 1990, σ. 5»
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1990.

Labels: 5
3
18
6